钦定古今图书集成/明伦汇编/交谊典/第015卷 > 《病中呈诸友》前人
## 钦定古今图书集成/明伦汇编/交谊典/第015卷 > 《病中呈诸友》前人

穷居值秋晦，抱疾独斋居。行稀草生径，一雨复旬馀。
交亲各所营，旷若音尘疏。始悟端居乐，复理北窗书。
读诵兴已阑，起坐方踌躇。绿树满空庭，策策凉飙初。
良时不复停，烦吝未云袪。还思对君子，日夕伫轩车。

览物怀悄悄，临觞但悠悠。徘徊东西步，悟叹复何求。